
R E F E R A T  D E  A P R O B A R E
[bookmark: __DdeLink__10451_1187436249][bookmark: _Hlk46317671][bookmark: _Hlk78267682]  privind  aprobarea Documentației Tehnico - Economice și a Devizului General pentru obiectivul de investiții „EXTINDERE REȚEA  DE DISTRIBUȚIE 
 APĂ POTABILĂ SAT MESTEACĂN,  LIMITA UAT  RIBIȚA”


Cele  40 de imobile existente pe drumul vicinal Valea Satului din municipiul Brad și  cei 3 agenți economici care funcționează pe DN 76 - limita cu UAT Ribița nu sunt branșați la sistemul centralizat de alimentare  cu apă  potabilă, sursele de apă folosite fiind fântâni, puțuri sau rețele individuale.
Aceste rețele nu sunt dimensionate corespunzător, nu îndeplinesc criteriile de exigență calitativă și funcțională în ceea ce privește execuția și exploatarea sistemelor publice de alimentare cu apă, fiind în prezent subdimensionate față de cerințele și condițiile actuale.
Astfel, am considerat oportună extinderea  rețelei de distribuție apă potabilă pe drumul vicinal Valea Satului și zona DN 76 - limita cu UAT Ribița, fapt care  conduce la conformarea condițiilor tehnice și calitative prin realizarea de noi branșamente de apă pentru toți locuitorii care dețin  imobile și agenții economici din zona respectivă.
[bookmark: _Hlk78267769]În acest sens a fost comandată documentația tehnico - economică întocmită de S.C. GEVIS PROTEAM S.R.L. – Deva.
Soluția tehnică propusă în această documentație pentru extinderea rețelei de alimentare cu apă în lungime de 285 m prevede conducte de polietilenă de înaltă densitate PEID PE100 PN 16  cu D -110 mm.
Pe traseul rețelei de distribuție a apei potabile proiectate se vor prevedea 2 cămine de vane și un hidrant exterior de incendiu  suprateran D - 80 mm.
Primul  cămin de vane se va monta pe traseul conductei existente de alimentare cu apă, în punctul de racord în care se va face cuplarea  la rețeaua existentă din PEID PN 16 D - 140 mm prin intermediul unui teu redus și a unei vane  cu sertar cu D-100 mm. După acest cămin de vane, conducta proiectată va subtraversa drumul național DN 76.
În zona subtraversării conducta de alimentare cu apă va fi protejată cu o conductă din  oțel  cu D - 250 mm și lungimea de 18 m. Adâncimea  la care va fi pozată conducta de protecție este de 2 m.
Al doilea cămin de vane se va monta pe capătul rețelei de alimentare cu apă proiectate și va avea rol de golire și spălare a rețelei noi proiectate.
Din conducta de apa proiectată vor fi prevăzute cuplările pentru  branșamentele imobilelor existente în zonă.
	În contextul celor de mai sus am inițiat prezentul proiect de hotărâre prin care am propus aprobarea Documentației Tehnico - Economice și a Devizului General pentru obiectivul de investiții  „EXTINDERE REȚEA  DE DISTRIBUȚIE  APĂ POTABILĂ SAT  MESTEACĂN,  LIMITA UAT  RIBIȚA”, elaborat de  S.C. GEVIS PROTEAM S.R.L.-Deva și-l supun spre dezbatere Consiliului Local al Municipiului Brad în forma prezentată.

Precizez că valoarea Devizului General este de 235.476,05 lei cu TVA, respectiv 198.145,70 lei fără TVA, din care C+M 181.105,64 lei cu TVA, respectiv 152.189,61 lei fără TVA.
 	 Suma  se va cuprinde în Lista Sinteză a Cheltuielilor de Investiții pe anul 2021 la Capitolul 70 - Locuințe, servicii și dezvoltare publică.
           Invoc în susţinerea propunerii mele prevederile art. 44 alin. 1 din Legea nr. 273/2006 privind finanţele publice locale, cu modificările și completările ulterioare, ale H.G. nr. 907/2016  privind etapele de elaborare şi conţinutul - cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, cu modificările și completările ulterioare, ale  art. 129 alin. 2  lit. d, alin. 4 lit. d din O.U.G. nr. 57/2019 privind Codul administrativ, cu modificările și completările ulterioare precum și ale art. 11 alin. 4 din Legea nr. 554/2004 a contenciosului administrativ, actualizată.

